**«Бекітемін»\_\_\_\_\_\_\_\_\_\_\_\_Р.Абенов**

**Тақырыбы:** «Тәрбие - тал бесіктен басталады».

**Мақсаты:** Отбасы мүшелерінің арасындағы бауырмалдық, қайырымдылық, достық қарым - қатынасты қалыптастыру.  
Үлкенді сыйлауға, кішіге қамқорлық жасауға, сыпайы, ілтипатты болуға тәрбиелеу. Балалардың ойлау қабілетімен, қол моторикасын дамыту.

**Әдісі:** Сұрақ - жауап, ойын, көрсету, түсіндіру

**Көрнекілігі:** Дидактикалық суреттер

**Ұйымдастыру кезеңі**

**Шаттық шеңбері**

Ерте тұрып күнде мен

Тереземді ашамын.  
Сәлем деймін күнге мен  
Шаттық әнге саламын.  
Қайырлы таң, анашым  
Қайырлы таң, әкешім.

Қайырлы таң отбасым  
Бүгінгі күн ерекше  
Қайырлы таң бәріңізге

-Балалар біз кімдермен сәлемдестік?

**Негізгі бөлім**

* Балалар енді біз отбасы мүшелерімен танысайық.
* Отбасы дегеніміз не балалар?
* Дұрыс айтасыңдар, балалар! Бізге ең жақын, ең қымбат жандар отбасында тұрады. Ата, әже, әке, ана, аға,  тәте, сіңлі, қарындас – отбасы болып есептеледі. Олар бір-бірін жақсы көреді, сыйлайды және қамқорлық жасап жүреді. Отбасы тақырыбында білімдеріңді кеңейту мақсатында тәрбие сағатымыз «Тәрбие- тал бесіктен басталады» деп аталады.

Балалар енді экранға назар аударайық

* Ата – анамыз бірге сәби кезімізден бастап, тәрбие береді
* Жүруді, дұрыс тамақтануды үйретеді
* Ата – анамыз бізге қызықты ертегі кітаптар оқып береме?
* Үлкендерге құрметпен қарауға үйретеді ата – анамыз.

**Дидактикалық ойын**

**Тақырыбы: «Дұрыс және бұрыс»**

**Ойын шарты:** Балалар суреттерге қарап дұрыс іс – әрекет немесе бұрыс іс – әрекет екенін айыра біліп, тақтаға жапсыруы керек.

**Саусақ жаттығуы.**  
Отбасы туралы санамақты айтайық.   
Бір үйде біз нешеуміз?  
Кел, санайық, екеуміз.  
Бас бармағым – әкем,  
Балаң үйрек - анам,  
Ортан терек – ағам,  
Шылдыр шүмек – тәтем,  
Кішкене бөбек – мен.  
Бір үйде біз нешеуміз?  
Бір үйде біз бесеуміз.

**Дидактикалық ойын: «Мынау кімнің отбасы?»**

**Шарты:** Балалар өз отбасыларының фото суреттерін тауып, отбасы ағашына жапсырып, таныстырады.

**Қорытынды:**

Балалар біздер бүгін  кімдермен таныстық?  
- Отбасы мүшелерімен.  
Отбасы мүшелеріне кімдер жатады екен?  
- Ата, әже, әке, ана, аға, апа, іні, қарындас жатады.  
Біз қандай отбасымыз?  
- Біз бақытты отбасымыз.

**Ән**: «Біз тәртіпті баламыз»

Біз бүгін өзімізге ең жақын, ең қымбат отбасымыз туралы әңгімеледік. Біз оларды жақсы көруді, сыйлауды, көмектесуді үйрендік. Ойындар ойнадық. Бүгінгі сабаққа өте жақсы қатысып, сұрақтарға жауап бере білдіңдер.

Облыстық балалар оңалту орталығы

***Тәрбие сағаты***

**Тақырыбы:** «Тәрбие - тал бесіктен басталады»

**Тәрбиеші:** Меңлібаева Айдана